b'\n_START_ARTICLE_\nABISS\n_START_PARAGRAPH_\nABISS oli suomalainen vapaa valokuvaajaryhm\xc3\xa4, joka vaikutti 1920- ja 1930-luvulla. Ryhm\xc3\xa4 suosi modernia valokuvak\xc3\xa4sityst\xc3\xa4, jonka mukaan valokuvan ei tule j\xc3\xa4ljitell\xc3\xa4 kuvataidetta. Heid\xc3\xa4n keskeisi\xc3\xa4 aiheitaan olivat kaupunki, koneet, liike ja liikkeen kesto. Ryhm\xc3\xa4n yhteisn\xc3\xa4yttely vuonna 1930 oli suomalaisen valokuvataiteen k\xc3\xa4\xc3\xa4nnekohta._NEWLINE_Ryhm\xc3\xa4n j\xc3\xa4seni\xc3\xa4 olivat Heikki Aho, Hans Br\xc3\xbcckner, Heinrich Iffland, Vilho Set\xc3\xa4l\xc3\xa4 ja Bj\xc3\xb6rn Soldan. Ryhm\xc3\xa4n nimi muodostui heid\xc3\xa4n sukunimiens\xc3\xa4 alkukirjaimista aakkosj\xc3\xa4rjestyksess\xc3\xa4.'